Vu 1968 bis 1972 het de Hassenstein s Fach Biologi im Wisseschaftsrot vertrette; vu 1974 bis 1981 isch er Vorsitzer vu de Kommission „Anwalt des Kindes“ bim Kultusminischterium vu Bade-Wirtteberg gsii. Ab 1974 het er si Frau Helma Hassenstein bi de Grindig un Durfierig vum „Programm Mutter und Kind – eine Hilfe für die alleinerziehende Mutter und ihr Kind“ z Bade-Wirtteberg unterstitzt. 1984 isch de Bernhard Hassenstein emeritiert wore. Er het z Merzhuuse bi Friburg gwohnt.